Source: https://www.eknitra.sk/aktualita-534/rekreacne-poukazy-2019/
Timestamp: 2019-06-20 01:53:27+00:00

Document:
Príspevky na rekreáciu zamestnancov podľa §152a Zákonníka práce od 1.1.2019
K stiahnutiu sú možné vzory žiadosti o príspevok
Príspevok na rekreáciu má povinnosť poskytnúť zamestnávateľ ak:
zamestnáva viac ako 49 zamestnancov
pracovný pomer zamestnanca u zamestnávateľa trvá ku dňu nástupu rekreácie nepretržite najmenej 24 mesiacov
zamestnanec o poskytnutie príspevku požiada
Príspevok na rekreáciu môže poskytnúť zamestnávateľ, ktorý zamestnáva menej ako 49 zamestnancov ak:
Pre určenie počtu zamestnancov na plnenie limitu 49 zamestnancov je rozhodujúci priemerný evidenčný počet zamestnancov u zamestnávateľa za predchádzajúci kalendárny rok.
( Zdroj https://slovak.statistics.sk)
U zamestnanca, ktorý má dohodnutý pracovný pomer na kratší pracovný čas, sa najvyššia suma príspevku na rekreáciu za kalendárny rok 275 eur zníži v pomere zodpovedajúcom kratšiemu pracovnému času.
Zamestnanca, ktorý požiada o príspevok na rekreáciu nemožno žiadnym spôsobom znevýhodniť v porovnaní so zamestnancom, ktorý o tento príspevok nepožiada.
Na čo je možno poskytnúť príspevok (oprávnené výdavky)
Služby cestovného ruchu spojené s ubytovaním najmenej na dve prenocovania na území Slovenskej republiky.
Pobytový balík obsahujúci ubytovanie najmenej na dve prenocovania a stravovacie služby alebo iné služby súvisiace s rekreáciou na území Slovenskej republiky, c) ubytovanie najmenej na dve prenocovania na území Slovenskej republiky, ktorého súčasťou môžu byť stravovacie služby.
Ako často sa poskytuje príspevok
Zamestnanec môže o poskytnutie príspevku počas roka požiadať viackrát ,pričom suma príspevkov od zamestnávateľa je spolu najviac 275 eur za kalendárny rok.
Spôsob sa poskytnutia príspevku
Preplatením oprávnených výdavkov na základe predloženého účtovného dokladu znejúceho na meno zamestnanca. Zamestnanec po absolvovaní rekreačného pobytu, ktorý si sám uhradí, predloží svojmu zamestnávateľovi doklady ktoré znejú na meno zamestnanca Zamestnávateľ následne preplatí predložené doklady vo výške 55%, najviac však 275 eur
Zamestnanec preukáže zamestnávateľovi oprávnené výdavky najneskôr do 30 dní odo dňa skončenia rekreácie predložením účtovných dokladov, ktorých súčasťou musí byť označenie zamestnanca. Zamestnávateľ poskytne zamestnancovi príspevok na rekreáciu po predložení účtovných dokladov v najbližšom výplatnom termíne určenom u zamestnávateľa na výplatu mzdy, ak sa zamestnávateľ nedohodne so zamestnancom inak. Príspevok na rekreáciu, ktorá začala v jednom kalendárnom roku a nepretržite trvá v nasledujúcom kalendárnom roku, bude považovať za príspevok na rekreáciu za kalendárny rok, v ktorom rekreácia začala.
Poskytnutím rekreačného poukazu . Zamestnávateľ sa môže rozhodnúť že príspevok na rekreáciu poskytne zamestnancovi prostredníctvom rekreačného poukazu.
Rekreačný poukaz je osobitný platobný prostriedok alebo obdobný technický prostriedok uchovávajúci majetkovú hodnotu elektronicky, vydávaný limitovaným poskytovateľom podľa osobitného predpisu(§97a zákona č. 492/2009 o platobných službách). Rekreačný poukaz je možné použiť výlučne v Slovenskej republike u poskytovateľov služieb, ktorí majú zmluvný vzťah s limitovaným poskytovateľom podľa osobitného predpisu9a) vydávajúcim rekreačný poukaz. Rekreačný poukaz sa vydáva pre fyzickú osobu a je neprenosný. Rekreačný poukaz slúži výlučne na úhradu oprávnených výdavkov podľa osobitného predpisu (§152 Zákonníka práce) a je platný do konca kalendárneho roka, v ktorom bol vydaný.
Kto sa okrem zamestnanca môže zúčastniť rekreačného pobytu
Dieťa zamestnanca navštevujúce základnú školu alebo niektorý z prvých štyroch ročníkov gymnázia s osemročným vzdelávacím programom. Príspevok sa poskytuje na účasť na organizované viacdenné aktivity a zotavovacie podujatia počas školských prázdnin na území Slovenskej republiky. Za dieťa zamestnanca sa považuje aj dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení alebo iné dieťa žijúce so zamestnancom v spoločnej domácnosti
Manžel, manželka, vlastné dieťa, dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení a inú osobu žijúcu so zamestnancom v spoločnej domácnosti, ktorí sa so zamestnancom zúčastňujú na rekreácii.
Príspevky zamestnancovi na rekreáciu poskytnuté jeho zamestnávateľom v súlade s §152a zákonníka práce(max do 275 eur), sú oslobodené od dane z príjmov. Suma, ktorú poskytne zamestnávateľ zamestnancovi ako príspevok na rekreáciu, sa nebude zamestnancovi zdaňovať a zo sumy rekreačného príspevku nebudú platiť žiadne odvody na zdravotné a sociálne poistenie.
Pre zamestnávateľa budú príspevky na rekreáciu poskytnuté v rozsahu a za podmienok ustanovených v §152a Zákonníka práce daňovým výdavkom.
Poskytnutie príspevku na rekreáciu zo sociálneho fondu
Zamestnávateľ môže zamestnancovi poskytnúť na rekreáciu príspevok nad rámec ustanovení §152a Zákonníka práce zo sociálneho fondu. Môže poskytnúť príspevok vo vyššej sume alebo môže poskytnúť príspevok zamestnancom ktorí nesplnia podmienku trvania pracovného pomeru 24 mesiacov. Pri poskytnutí príspevku zo sociálneho fondu na rekreáciu zamestnanca, nad rámec ustanovení § 152 a Zákonníka práce, predstavuje tento príspevok pre zamestnanca predmet dane. Príspevok bude podliehať zdaneniu a budú sa z neho platiť odvody na zdravotné a sociálne poistenie
Živnostník a možnosť čerpať výdavky na rekreaáciu
Fyzické osoby s príjmami z podnikania a z inej samostatnej zárobkovej činnosti podľa § 6 ods. 1 a 2 zákona o dani z príjmov si budú môcť uplatniť výdavky na rekreáciu do svojich daňových výdavkov. Ak daňovníkovi s príjmami z podnikania a z inej samostatnej zárobkovej činnosti podľa § 6 ods. 1 a 2 nebol poskytnutý príspevok na rekreáciu v súvislosti s výkonom závislej činnosti, budú výdavky na rekreáciu daňovým výdavkom tejto fyzickej osoby ak vykonáva túto činnosť nepretržite najmenej 24 mesiacov. Výdavky budú uznané , v rozsahu, vo výške a za podmienok ustanovených pre zamestnancov podľa §152 Zákonníka práce.
Prispevok_na_rekraciu_2019.PDF Veľkosť dokumentu: 1.62 MB
vzor_ziadosti_1.DOCX Veľkosť dokumentu: 0.03 MB
vzor_ziadosti_2.DOCX Veľkosť dokumentu: 0.01 MB

References: §152
 §152
 §152
 §152
 § 152
 § 6
 § 6
 §152